paragraph_text: Elementalov peti album Vertigo izašao je u svibnju 2010. godine za Menart. Album je bio pod utjecajem rock’n’roll energije, a nosila ju je sviračka kombinacija basista Konija, bubnjara Johna i gitarista Erola. Album je 2010. glasovima domaćih glazbenih kritičara na Tportal.hr proglašen albumom godine, a 2011. je osvojio Porina u kategoriji »Najbolji album urbane i klupske glazbe«. S albuma je izdano 6 singlova: Vertigo, Priroda i društvo, Reži me, Osmijehom, Ljuljaj brod i Malena.